पाएं अपने शहर की ताज़ा ख़बरें और फ्री ई-पेपरडाउनलोड करें
हाईकोर्ट की फटकार के बाद सूबे में सरकार ने एक बार फिर से लॉकडाउन की घोषणा कर दी है। बुधवार से जिले सहित पूरे प्रदेश में लॉकडाउन लागू हो गया। लॉकडाउन की घोषणा होने के बाद बुधवार की सुबह बाज़ारों में खरीदारी को लेकर भीड़ उमड़ पड़ी। इस दौरान लोगों ने निर्धारित अवधि में घरेलू खाद्य सामग्री सहित ईद पर्व को लेकर लोगों ने जमकर खरीदारी की। खचाखच भीड़ में कोरोना गाइडलाइन का पालन नहीं हो पा रहा था। पर्व व आवश्यक सामानों की खरीदारी के लिए ग्रामीण क्षेत्रों से भी लोग जिला मुख्यालय पहुंच गए। मुस्लिम समुदाय का ईद पर्व चांद दिखने के बाद 12 या 13 मई को मनाया जाएगा। पर्व को शेष सात- आठ दिन बचे हैं। बाजारों में ईद की खरीदारी का जोर पकड़ा ही था कि लॉकडाउन की घोषणा हो गई। आनन फानन में एकाएक शहर के चांदनी चौक. कटरा चौक, सब्जी मंडी सहित अन्य मार्केट में बड़ी संख्या में लोगों ने खरीदारी करने पहुंच गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn